C 323/98
MT
Il-Ġurnal Uffiċjali tal-Unjoni Ewropea
26.8.2022
3.8.
Għaldaqstant, il-KESE jqis li proposta għal tibdil fir-Regolament LULUCF tkun kruċjali għall-bilanċ klimatiku fit-tul, u li r-rwol tas-sekwestru tal-karbonju ma għandux jitqies biss bħala opportunità kummerċjali, iżda bħala element fundamentali tal-futur tas-settur agrikolu Ewropew.
3.9.
Filwaqt li jiżgura li tinżamm is-sigurtà tal-ikel, l-irkupru tal-karbonju għandu tliet sfidi differenti:
— is-sekwestru tal-karbonju atmosferiku fil-ħamrija; — it-tnaqqis fl-emissjonijiet tal-gassijiet serra; — l-adattament tas-settur agrikolu għat-tibdil fil-klima.
3.10.
Diversi prattiki tal-ġestjoni tal-art jippermettu titjib fis-sekwestru tal-karbonju, u fost dawn insibu:
— l-afforestazzjoni u r-riforestazzjoni; — l-agroforestrija u forom oħra ta’ biedja mħallta li jikkombinaw il-veġetazzjoni tal-injam u/jew sistemi tal-produzzjoni tal-pjanti u tal-bhejjem; — l-użu tal-għelejjel tat-titwiq, tal-għelejjel ta’ kopertura, u tal-konservazzjoni; — il-konverżjoni tar-raba’ f’raba’ mistrieħ jew f’mergħat permanenti; — ir-restawr tat-torbiera u tal-artijiet mistagħdra. 3.11.
Il-potenzjal huwa kbir, pereżempju, skont l-inizjattiva 4/1000 tal-Istitut Nazzjonali Franċiż għar-Riċerka dwar l-Agrikoltura, l-Ikel u l-Ambjent (INRAE), il-potenzjal massimu tal-ħżin agrikolu addizzjonali fi Franza huwa ta’ 8,43 miljun tunnellata ta’ karbonju kull sena għall-ewwel 30 ċentimetru ta’ ħamrija. 3.12.
B’rabta mal-objettiv ta’ “teħid nett żero ta’ art” sal-2050 stabbilit fl-Istrateġija tal-UE dwar il-Ħamrija (8), u sabiex tiġi żgurata din il-funzjoni mil-lat ta’ bjar tal-karbonju u ta’ produzzjoni tal-bijomassa, il-KESE jirrakkomanda ġestjoni u protezzjoni adegwati tar-raba’ li jinħadem, u jinnota b’sodisfazzjon li xi Stati Membri qed jaħdmu fuq din (eż. fl-Estonja qed tiġi abbozzata leġiżlazzjoni dwar l-art). 3.13.
Il-Komunikazzjoni tidentifika xi sfidi għal proġetti ċċertifikati ta’ sekwestru tal-karbonju, iżda ma tipprovdix tweġiba dwar kif: — għandha tiġi indirizzata l-kwistjoni ta’ temporanjetà: il-karbonju sekwestrat u maħżun fil-ħamrija u l-bijomassa jista’ jiġi rrilaxxat fl-atmosfera, u b’hekk jelimina l-vantaġġi tat-tnaqqis fit-tibdil fil-klima; — għandu jkun hemm kwantifikazzjoni preċiża tal-ispejjeż reali addizzjonali billi l-monitoraġġ, ir-rappurtar dwar il-karbonju maqbud u l-verifika tiegħu għadhom sfida; — għandhom jiġu kkunsidrati l-ispejjeż tal-prattiki tas-sekwestru tal-karbonju u t-tnaqqis tal-emissjonijiet tal-gassijiet serra fl-agrikoltura. 3.14.
Fl-aħħar nett, it-tnaqqis tal-emissjonijiet mis-settur agrikolu permezz ta’ prattiki adattati jew teknoloġiji ġodda m’għandux jintesa, u livelli moderati ta’ użu ta’ enerġija u tnaqqis tal-emissjonijiet tal-gassijiet serra huma prijorità.
Soluzzjonijiet ibbażati fuq il-qbid, l-użu u l-ħżin industrijali tal-karbonju 3.15.
Il-Komunikazzjoni tipproponi bħala objettivi li minn issa sal-2028, kull tunnellata ta’ CO2 li tinqabad tiġi trasportata, użata u maħżuna mill-industriji trid tiġi ddikjarata u tingħadd skont l-oriġini fossili, bijoġenika jew atmosferika tagħha; li mill-inqas 20 % tal-karbonju użat fi prodotti kimiċi jew tal-plastik iridu jiġu minn sorsi mhux fossili sostenibbli minn issa sal-2030, u li 5 miljun tunnellata ta’ CO2 iridu jinqabdu kull sena mill-atmosfera u jinħażnu b’mod permanenti fil-qafas ta’ proġetti pilota minn issa sal-2030. 3.16.
Il-karbonju fossili għandu jiġi ssostitwit minn flussi aktar sostenibbli ta’ karbonju riċiklat mill-iskart, minn bijomassa sostenibbli jew direttament mill-atmosfera.
(8)
Opinjoni tal-KESE dwar Strateġija ġdida tal-UE dwar il-Ħamrija, (ĠU C 290, 29.7.2022, p. 131).